D allal isaxdamen imedyazen, inaẓuren akken ad d-ssenfalin ama d aḥulfu yellan deg wafrayen neɣ tikti izedɣen allaɣ-is. Imdanen deg tudert-nsen yal ass sexdamen azamul akken ad d-snekden aṭas d taɣawsa ama dayen yelhan neɣ dayen ixuṣen. Azamul yezmer ad yili d aɣersiw neɣ d aseklu ɛla ḥsab n tenfalit neɣ n temsalt am wagu, iṭij neɣ izem, lafɛa… Ɛla ḥsab n Camille Lacoste Dujardin : « Tidmi taqbaylit nessenfal-itt-id s usemres amsuddes, yebna ɣef wegraw meqqren n yinemgalen imsuken, i nezmer ad nefhem seg umaḍal, tumgisin neɣ ddin akked tsekla am yimahilen akk ideg yettekka wergaz d tmeṭṭut ».9